Môže pacient po operácii srdcovej chlopne užívať Warfarín a konzumovať minerálne vody a kávu?
Dobrý deň, mama absolvovala operáciu srdcovej chlopne, musí užívať Warfarín. Chceli by sme sa opýtať,  či môže piť minerálne vody a kávu? Aké je odporúčané množstvo?
Vopred ďakujem za odpoveď
Dobrý deň,
ďakujeme za Vašu otázku.
Pri liečbe Warfarínom si treba dávať pozor na príjem vitamínu K v strave (avokádo, brokolica, ružičkový kel, kapusta, repkový olej, listy čajotu, pažítka, koriander, uhorková šupka, kučeravý kel, kiwi, hlávkový šalát, listy mäty, horčicové semená, olivový olej, petržlen,...) Ďalej produkty z brusníc a brusnicový džús môžu zvyšovať účinok warfarínu, a preto sa neodporúča súbežné použitie. Vysoké dávky prijatého kofeínu síce môžu znižovať účinok Warfarínu, avšak pitie kávy (s kofeínom) v primeraných množstvách (cca 1 šálka kávy denne) je v poriadku.
Prajem pekný zvyšok dňa.
S pozdravom
Mgr. Emma Halás Haluščíková